 న్యూఢిల్లీ: కాంగ్రెస్ ఉపాధ్యక్షుడు రాహుల్ గాంధీ మధ్యప్రదేశ్ పర్యటన రచ్చరచ్చగా మారింది. రైతుల ఉద్యమంతో హింసాత్మకంగా మారిన  మందసౌర్లో పర్యటించేందుకు మధ్యప్రదేశ్ ప్రభుత్వం అనుమతి నిరాకరించినప్పటికీ... రాహుల్ వెనక్కి తగ్గలేదు. ముందుగా చేసుకున్న షెడ్యూల్ ప్రకారమే గురువారం మధ్యప్రదేశ్ పర్యటనకు వెళ్లారు. అయితే మందసౌర్ వెళ్లేందుకు పోలీసులు అనుమతించకపోవడంతో ఘర్షణ వాతావరణం చోటుచేసుకుంది. రాజస్థాన్-మధ్యప్రదేశ్ సరిహద్దు వద్ద పోలీసులు రాహుల్ కాన్వాయ్ని నిలిపివేశారు. దీంతో తీవ్ర ఆగ్రహం వ్యక్తం చేసిన రాహుల్.. తన కారులో నుంచి దిగివచ్చి పోలీసులతో వాగ్వాదానికి దిగారు. ‘‘నన్ను మీరెలా ఆపగలరు’’ అంటూ ఆవేశంతో ఊగిపోయారు. ఈ క్రమంలో తనకు ఎదురుగా ఉన్న ఓ పోలీసును ముందుకు నెట్టడం వివాదాస్పదంగా మారింది. అనంతరం పోలీసుల ఛేదించుకుని వెళ్లేందుకు రాహుల్ బైక్పై ర్యాలీగా బయల్దేరి వెళ్లారు. గురువారం ఉదయం ఢిల్లీ నుంచి ఉదయ్పూర్కు నేరుగా ప్రత్యేక విమానంలో వచ్చిన రాహుల్... మధ్య ప్రదేశ్లో అడుగుపెట్టేందుకు రోడ్డు మార్గాన్ని ఎంచుకున్నారు. రాహుల్ గాంధీ వెంట కాంగ్రెస్ సీనియర్ నేతలు దిగ్విజయ్ సింగ్, కమల్నాథ్, గిరిజా వ్యాస్లతో పాటు రాజస్థాన్ పీసీసీ చీఫ్ సచిన్ పైలట్ కూడా ఉన్నారు.
 newdhilly: congress upaadhyakshudu rahul gaandhi madhyapradesh paryatana racharachachgaa maarindi. raitula udyamamtho himsaatmakamgaa maarina  mandasourlo paryatinchenduku madhyapradesh prabhutvam anumati niraakarinchinappatikii... rahul venakki taggaledu. mundugaa chesukunna shedule prakarame guruvaram madhyapradesh paryatanaku vellaaru. ayithe mandasour vellenduku poliisulu anumatinchakapovadamto gharshana vaataavaranam chotuchesukundi. rajasthan-madhyapradesh sarihaddu vadda poliisulu rahul kaanvaayni nilipivesaaru. deentho teevra aagraham vyaktam chesina rahul.. tana kaarulo nunchi digivacchi polisulatho vaagvaadaaniki digaaru. ‘‘nannu meerela aapagalaru’’ antuu aavesamto oogipoyaaru. ee kramamlo tanaku edurugaa unna oo poliisunu munduku nettadam vivaadaaspadamgaa maarindi. anantaram polisula chedinchukuni vellenduku rahul baikpai ryaliga bayalderi vellaaru. guruvaram udayam dhilli nunchi udaypurku nerugaa pratyeka vimaanamlo vachina rahul... madhya pradeshlo adugupettenduku roddu maargaanni enchukunnaaru. rahul gaandhi venta congress seanier nethalu digvijay sing, kamalnath, girija vyaaslatho paatu rajasthan pcc cheef sachin pilat kuudaa unnaaru.